Ega nüüd polegi midagi, kui  tuleb hakata reisima rohkem sisekosmoses või ajas või ma ka ei tea.  Tartu kl 6.25 oli puhas Põhja-Korea, liikus enam-vähem ainult ühistransport ja selle sees inimesed, kes läksid vahetustega tööle või ootas neid ees tähtis pealinnareis, nagu mind.  Tallinn kl 9.25 oli harjumatult inimtühi, politseinikke tavakodanike kohta üle igasuguse mõistliku määra.  Varem Reval Cafe ketti kuulunud kohvik Viru tänava alguse juures oli otsustanud panuseid laiemalt jaotada ja lisanud kohvile sauna ja  muusika. Viimast esindas Bon Jovi laiv baroksetes raamides telekast. Naised kiljusid ja Jon B rääkis, et "Romeo is bleeding" ei ole tegelikult romantiline teos eriti, kuivõrd peategelane on pisut nagu stalker, sick human being. Naised kiljusid edasi. Võibolla hirmust.  Maailm paistab lahti tehtavat kl 10, nii et lonkisin niisama mööda vanalinna, mis valmistus suveks.  Aga nüüd koosolekule.